Source: http://eur-lex.europa.eu/legal-content/RO/TXT/?uri=uriserv:OJ.C_.2016.041.01.0020.01.RON&toc=OJ:C:2016:041:TOC
Timestamp: 2017-05-29 11:53:48+00:00

Document:
EUR-Lex - C2016/041/04 - EN - EUR-Lex	This site uses cookies to improve your browsing experience. Would you like to keep them? About EUR-LexSite mapA-ZFAQHelpLinksLegal noticeCookiesContactLanguageбългарски (bg)Español (es)Čeština (cs)Dansk (da)Deutsch (de)Eesti keel (et)ελληνικά (el)English (en)Français (fr)Gaeilge (ga)Hrvatski (hr)Italiano (it)Latviešu valoda (lv)Lietuvių kalba (lt)Magyar (hu)Malti (mt)Nederlands (nl)Polski (pl)Português (pt)Română (ro)Slovenčina (sk)Slovenščina (sl)Suomi (fi)Svenska (sv)Access to European Union lawEUR-Lex Access to European Union lawQuick search: insert free text, CELEX number or descriptors. Use "" for exact matches.Advanced search
EUROPAEU law and publicationsEUR-LexEUR-Lex - C2016/041/04 - EN
My EUR-LexSign inor RegisterMy recent searches (0)Predefined RSS feedsWebservice registrationOnline tutorialsStatisticsWe'd like to hear from you Document C2016/041/04Save to My itemsPermanent linkBookmark this item
Cerere de propuneri – 2016 – Programe multinaționale – Granturi pentru acțiunile de informare și promovare referitoare la produsele agricole puse în aplicare pe piața internă și în țările terțe și în conformitate cu Regulamentul (UE) nr. 1144/2014
OJ C 41, 4.2.2016, p. 20–32 (BG, ES, CS, DA, DE, ET, EL, EN, FR, HR, IT, LV, LT, HU, MT, NL, PL, PT, RO, SK, SL, FI, SV)
4.2.2016 RO
CERERE DE PROPUNERI – 2016
PROGRAME MULTINAȚIONALE
Granturi pentru acțiunile de informare și promovare referitoare la produsele agricole puse în aplicare pe piața internă și în țările terțe și în conformitate cu Regulamentul (UE) nr. 1144/2014
(2016/C 41/04)
La 22 octombrie 2014, Parlamentul European și Consiliul au adoptat Regulamentul (UE) nr. 1144/2014 (1) privind acțiunile de informare și promovare referitoare la produsele agricole puse în aplicare pe piața internă și în țările terțe și de abrogare a Regulamentului (CE) nr. 3/2008. Acest regulament este completat de Regulamentul delegat (UE) 2015/1829 al Comisiei (2), iar normele sale de aplicare sunt prevăzute în Regulamentul de punere în aplicare (UE) 2015/1831 al Comisiei (3).
1.2. Programul anual de lucru al Comisiei pentru 2016
Programul anual de lucru al Comisiei pentru 2016, adoptat la 13 octombrie 2015, stabilește detaliile pentru acordarea de cofinanțare și prioritățile în ceea ce privește acțiunile referitoare la propunerile de programe simple și multinaționale pe piața internă și în țările terțe. Programul este disponibil la următoarea adresă:
Comisia Europeană încredințează Agenției Executive pentru Consumatori, Sănătate, Agricultură și Alimente (denumită în continuare „Chafea”) gestionarea anumitor etape ale punerii în aplicare a programului, inclusiv publicarea cererilor de propuneri, primirea și evaluarea propunerilor, întocmirea și semnarea acordurilor de grant pentru programele multinaționale și monitorizarea punerii în aplicare a acestora.
Prezenta cerere de propuneri se referă la punerea în aplicare a programelor multinaționale, în cadrul stabilit de secțiunea 1.2.1.3 din anexa I la Programul anual de lucru pentru 2016, referitoare la acțiunile din cadrul priorității tematice 3: programe multinaționale pe piața internă sau în țările terțe.
2. OBIECTIV(E) – TEMĂ (TEME) – PRIORITĂȚI
Secțiunea 1.2.1.3 din anexa I la Programul anual de lucru pentru 2016 stabilește prioritatea tematică pentru acțiunile care urmează a fi puse în aplicare prin intermediul prezentei cereri de propuneri.
Prin prezenta cerere este anunțată o singură prioritate pentru propuneri de programe multinaționale: programe multinaționale pe piața internă sau în țările terțe.
În cadrul acestei priorități, un program multinațional poate ținti fie piața internă, fie țările terțe.
În cazul punerii în aplicare a unor programe în țările terțe, obiectivul este creșterea competitivității și a consumului produselor agroalimentare din Uniune, creșterea renumelui acestora și creșterea cotei lor de piață în aceste țări vizate.
În cazul punerii în aplicare a unor programe pe piața internă, obiectivele sunt creșterea gradului de conștientizare și de recunoaștere a sistemelor de calitate specifice ale Uniunii și evidențierea caracteristicilor specifice ale metodelor de producție agricolă din Uniune, în special în ceea ce privește siguranța alimentară, trasabilitatea, autenticitatea, etichetarea, aspectele nutriționale și legate de sănătate, bunăstarea animalelor, respectul pentru mediu și sustenabilitatea, precum și a caracteristicilor produselor agricole și alimentare, în special în ceea ce privește calitatea, gustul ori diversitatea lor sau tradițiile asociate lor. Rezultatele preconizate sunt creșterea nivelului de recunoaștere de către consumatorii europeni a logourilor asociate cu sistemele de calitate ale Uniunii, creșterea competitivității și a consumului produselor agricole și alimentare din Uniune și creșterea cotelor lor de piață pe piața internă.
Vor fi luate în considerare pentru finanțare doar propunerile care corespund direct priorității și descrierii de mai sus.
Termenul-limită pentru depunerea propunerilor este 28 aprilie 2016, ora 17.00 (ora Bruxelles-ului). Datele planificate pentru informarea solicitanților în legătură cu rezultatele evaluării și data vizată pentru semnarea acordurilor de grant ulterioare au fost stabilite după cum urmează:
Informarea solicitanților
< 23.9.2016
Semnarea acordului de grant
< 23.12.2016
Data începerii acțiunii
> 1.1.2017
Bugetul total alocat pentru cofinanțarea programelor multinaționale este estimat la 14 300 000 EUR.
Această sumă este condiționată de disponibilitatea creditelor prevăzute în bugetul general al UE pentru 2016 după adoptarea sa de către autoritatea bugetară sau a creditelor prevăzute în doisprezecimile provizorii.
Nerespectarea cerințelor de mai sus va duce la respingerea cererii.
Deși propunerile pot fi depuse în oricare dintre limbile oficiale ale Uniunii Europene, solicitanții sunt încurajați să își depună propunerile în limba engleză, pentru a facilita prelucrarea cererilor, inclusiv revizuirea lor de către experți independenți care furnizează contribuții tehnice în cadrul evaluării. În plus, solicitanții ar trebui să țină seama de faptul că, în principiu, Chafea va utiliza limba engleză în comunicările sale cu beneficiarii referitoare la urmărirea și la monitorizarea acțiunilor cofinanțate (etapa de gestionare a granturilor).
Pentru a se facilita revizuirea propunerilor de către experți independenți, propunerea ar trebui să fie însoțită, de preferință, de o traducere în limba engleză a părții tehnice (partea B) dacă este scrisă într-o altă limbă oficială a UE.
Propunerile pot fi depuse numai de persoane juridice; entitățile care nu au personalitate juridică în temeiul dreptului național aplicabil pot depune o cerere, cu condiția ca reprezentanții lor să aibă capacitatea de a-și asuma obligații juridice în numele entității și de a oferi garanții pentru protejarea intereselor financiare ale Uniunii echivalente cu cele oferite de persoanele juridice în conformitate cu articolul 131 alineatul (2) din Regulamentul (UE, Euratom) nr. 966/2012 al Parlamentului European și al Consiliului (4).
organizații, astfel cum se menționează la articolul 7 alineatul (1) din Regulamentul (UE) nr. 1144/2014;
reprezentativi pentru sectorul sau produsul în cauză, în conformitate cu definiția de la articolul 1 din Regulamentul delegat (UE) 2015/1829.
cel puțin două organizații menționate la articolul 7 alineatul (1) litera (a), (c) sau (d) din Regulamentul (UE) nr. 1144/2014. Organizațiile respective trebuie să fie din cel puțin două state membre; sau
una sau mai multe organizații din Uniune menționate la articolul 7 alineatul (1) litera (b) din Regulamentul (UE) nr. 1144/2014.
Sunt eligibile doar cererile unor entități stabilite în state membre ale UE.
Entități neeligibile: solicitanții care primesc deja finanțare din partea Uniunii pentru aceleași acțiuni de informare și promovare nu sunt eligibili pentru finanțare din partea Uniunii pentru acțiunile respective în temeiul Regulamentului (UE) nr. 1144/2014.
documentație care dovedește că solicitantul îndeplinește criteriile de reprezentativitate stabilite prin articolul 1 din Regulamentul delegat (UE) 2015/1829.
Propunerile trebuie să îndeplinească următoarele criterii de eligibilitate:
propunerile respectă legislația Uniunii care reglementează produsele în cauză și comercializarea acestora;
propunerile pentru piața internă, vizând una sau mai multe dintre sistemele menționate la articolul 5 alineatul (4) din Regulamentul (UE) nr. 1144/2014, se concentrează asupra sistemului (acestor sisteme) în mesajul său principal privind Uniunea. Atunci când, în programul respectiv, unul sau mai multe produse ilustrează sistemul (sistemele) în cauză, acesta/acestea se prezintă sub forma unui mesaj secundar în raport cu mesajul principal privind Uniunea;
dacă un mesaj transmis de un program multinațional se referă la informații privind impactul asupra sănătății, acest mesaj trebuie:
pe piața internă, să fie în conformitate cu anexa la Regulamentul (CE) nr. 1924/2006 al Parlamentului European și al Consiliului (5) sau să fie acceptat de autoritatea națională responsabilă cu sănătatea publică în statul membru în care se desfășoară operațiunile;
în țări terțe, să fie acceptat de autoritatea națională responsabilă cu sănătatea publică în țara în care se desfășoară operațiunile;
dacă include menționarea originii sau a unor mărci, propunerea respectă normele menționate în capitolul II din Regulamentul de punere în aplicare (UE) 2015/1831.
Definirea strategiei de comunicare
Definirea identității vizuale a campaniei
Propunerile ar trebui să specifice durata acțiunii.
Vor fi excluși de la participarea la cererea de propuneri solicitanții care se află în oricare dintre situațiile de excludere descrise la articolul 106 din Regulamentul financiar și în normele de aplicare a acestuia (6):
fraudă, în sensul articolului 1 din Convenția privind protecția intereselor financiare ale Comunităților Europene, redactată în baza Actului Consiliului din 26 iulie 1995 (7);
corupție, așa cum este definită la articolul 3 din Convenția privind lupta împotriva corupției care implică funcționari ai Comunităților Europene sau funcționari ai statelor membre ale Uniunii Europene, redactată în baza Actului Consiliului din 26 mai 1997 (8) și a articolului 2 alineatul (1) din Decizia-cadru 2003/568/JAI a Consiliului (9), precum și corupție așa cum este definită în dreptul țării în care se află autoritatea contractantă sau al țării în care este stabilit operatorul economic sau al țării în care se execută contractul;
participarea la o organizație criminală, în sensul articolului 2 din Decizia-cadru 2008/841/JAI a Consiliului (10);
spălare de bani sau finanțarea terorismului, așa cum sunt definite la articolul 1 din Directiva 2005/60/CE a Parlamentului European și a Consiliului (11);
infracțiuni aferente terorismului sau infracțiuni legate de activități teroriste, așa cum sunt definite la articolul 1, respectiv la articolul 3 din Decizia-cadru 2002/475/JAI a Consiliului (12), sau instigare, complicitate sau tentativă de a săvârși astfel de infracțiuni, în sensul articolului 4 din respectiva decizie;
exploatarea prin muncă a copiilor sau alte forme de trafic de persoane, astfel cum sunt definite la articolul 2 din Directiva 2011/36/UE a Parlamentului European și a Consiliului (13);
s-a stabilit printr-o hotărâre definitivă sau printr-o decizie administrativă definitivă că operatorul economic a comis o abatere în sensul articolului 1 alineatul (2) din Regulamentul (CE, Euratom) nr. 2988/95 al Consiliului (14).
Solicitanții vor fi excluși de la atribuirea cofinanțării dacă, pe parcursul procedurii de atribuire, se încadrează în una dintre situațiile descrise la articolul 107 din Regulamentul financiar:
au falsificat informațiile solicitate drept condiție pentru participarea la procedură sau nu au furnizat respectivele informații pe parcursul procedurii de atribuire a grantului;
Pentru a demonstra îndeplinirea criteriilor de excludere, coordonatorul trebuie să bifeze căsuța relevantă atunci când depune cererea online. Dacă sunt selectați pentru cofinanțare, toți beneficiarii (în cazul unui grant cu mai mulți beneficiari) trebuie să semneze o declarație pe proprie răspundere prin care să certifice că nu se află în una dintre situațiile menționate la articolul 106 alineatul (1) și la articolele 107-109 din Regulamentul financiar. Solicitanții ar trebui să urmeze instrucțiunile din portalul destinat participanților.
Capacitatea financiară a solicitanților va fi evaluată în conformitate cu cerințele prevăzute de Regulamentul financiar, mai exact Regulamentul (UE) nr. 966/2012. Această evaluare nu se va efectua dacă:
solicitantul este un organism public;
Documentele care vor fi solicitate pentru evaluarea capacității financiare includ:
contul de profit și pierdere și bilanțul pentru ultimul exercițiu financiar pentru care au fost închise conturile;
în cazul entităților nou create, planul de afaceri ar putea înlocui documentele menționate mai sus.
În plus, în cazul unui solicitant care cere o contribuție din partea UE de ≥ 750 000 EUR (prag aplicabil per solicitant):
Evaluarea capacității financiare a solicitanților va fi realiza prin intermediul portalului destinat participanților.
raportul de activitate al organizației (organizațiilor) care formulează propunerea sau o descriere a activităților desfășurate în legătură cu domeniile de activitate eligibile pentru cofinanțare.
Contribuția la îndeplinirea obiectivelor generale și specifice ale acțiunilor de informare și promovare și relevanța conținutului și a obiectivelor propunerilor pentru prioritățile, obiectivele și rezultatele preconizate anunțate în cadrul priorității tematice descrise la punctul 1.2.1.3 din Programul anual de lucru (15)
Contribuția la îndeplinirea obiectivelor generale și specifice ale acțiunilor de informare și promovare
relevanța acțiunilor de informare și promovare propuse pentru prioritățile, obiectivele și rezultatele preconizate anunțate în cadrul priorității tematice menționate mai sus;
relevanța acțiunilor de informare și promovare propuse pentru obiectivele generale și specifice enumerate la articolul 2 din Regulamentul (UE) nr. 1144/2014;
relevanța acțiunilor de informare și promovare propuse pentru scopurile enumerate la articolul 3 din Regulamentul (UE) nr. 1144/2014;
dimensiunea programului la nivelul Uniunii.
calitatea analizei (descrierea piețelor vizate, a dificultăților întâmpinate de competitorii din UE, a gradului de conștientizare în rândul consumatorilor etc.);
adecvarea strategiei programului, obiectivele SMART (specific, măsurabil, abordabil, relevant și încadrat în timp), mesajele-cheie;
descrierea clară și detaliată a activităților;
selectarea oportună a activităților în raport cu obiectivele și cu grupurile vizate, complementaritatea cu alte activități private sau publice desfășurate pe piața vizată;
împărțirea echilibrată a bugetului în raport cu amploarea activităților;
coerența între costul estimat și descrierea corespunzătoare a activităților;
estimarea realistă a zilelor per persoană pentru activitățile puse în aplicare de organizația care formulează propunerea, inclusiv a costurilor aferente coordonării proiectului.
Dacă la limita plafonului bugetar disponibil există două (sau mai multe) propuneri care au primit același număr de puncte, se reține pentru cofinanțare propunerea (propunerile) despre care se consideră că permit(e) cea mai mare diversificare din punctul de vedere al produselor sau al piețelor vizate în contextul propunerilor. Mai exact, între două propuneri cu punctaj egal, agenția o selectează mai întâi pe cea al cărei conținut (în primul rând în ceea ce privește produsele, în al doilea rând în ceea ce privește piața vizată) nu este încă reprezentat în clasament. Dacă nu se poate aplica acest criteriu, agenția selectează mai întâi propunerea care a primit cel mai mare punctaj pentru primul criteriu menționat mai sus („Contribuția la îndeplinirea obiectivelor generale și specifice ale acțiunilor de informare și promovare”).
Coordonatorii propunerilor incluse în lista pentru finanțare vor fi invitați să se implice în etapa de adaptare care precedă semnarea acordului de grant; adaptarea se va realiza prin intermediul unui sistem online de pregătire a granturilor (SYGMA). Dacă această etapă se va încheia cu succes, rezultatul va fi semnarea unui acord de grant întocmit în moneda euro și detaliind condițiile și nivelul finanțării.
Acordul de grant trebuie semnat electronic, întâi de către coordonator, în numele consorțiului, apoi de Chafea. Toți co-beneficiarii trebuie să adere la acordul de grant, semnând electronic formularul de aderare la grant.
Regulamentul financiar și normele de aplicare (16) definesc normele aplicabile implementării programelor multinaționale.
(a) Atribuire necumulativă
Pentru o acțiune care a fost deja demarată, se poate acorda un grant doar în cazul în care solicitantul poate demonstra necesitatea începerii acțiunii înainte de semnarea acordului de grant.
(c) Cofinanțare
Dacă este un organism de drept public în sensul articolului 2 alineatul (1) punctul 4 din Directiva 2014/24/UE a Parlamentului European și a Consiliului (17), organizația care formulează propuneri trebuie să selecteze subcontractanții în conformitate cu legislația națională de transpunere a directivei menționate.
sarcinile esențiale din cadrul acțiunilor (mai exact, coordonarea tehnică și financiară a acțiunii și gestionarea strategiei) nu pot fi subcontractate;
(f) Subcontractarea către entități care au o legătură structurală cu beneficiarul
Cofinanțarea ia forma rambursării unei proporții specificate din costurile eligibile suportate efectiv și va cuprinde, de asemenea, o rată forfetară care să acopere costurile indirecte (egale cu 4 % din costurile eligibile cu personalul) legate de punerea în aplicare a acțiunii (18).
— Cuantumul maxim solicitat
în cazul programelor multinaționale pe piața internă și în țările terțe: 80 % din costurile eligibile ale programului;
în cazul solicitanților stabiliți în state membre care primeau la 1 ianuarie 2014 sau primesc ulterior acestei date asistență financiară în conformitate cu articolele 136 și 143 din TFUE (19), procentajul este de 85 %.
Această dispoziție se aplică doar granturilor semnate de Chafea înaintea datei de la care statul membru în cauză nu mai primește o astfel de asistență financiară.
Prin urmare, o parte dintre cheltuielile eligibile totale introduse în bugetul estimativ trebuie să fie finanțată din alte surse decât grantul acordat de UE (principiul cofinanțării).
— Costuri eligibile
Costurile eligibile sunt suportate efectiv de către beneficiarul grantului și îndeplinesc toate criteriile indicate la articolul 6 din acordul de grant.
Costurile eligibile (directe și indirecte) sunt indicate în acordul de grant [a se vedea articolul 6 alineatele (1), (2) și (3)].
Costurile ineligibile sunt indicate în acordul de grant [a se vedea articolul 6 alineatul (4)].
— Calcularea cuantumului final al grantului
Cuantumul final al grantului depinde de măsura reală în care acțiunea este pusă în aplicare în conformitate cu termenii și condițiile acordului de grant.
Acest cuantum este calculat de Chafea, atunci când se efectuează plata soldului, cu parcurgerea următoarelor etape:
aplicarea ratei de rambursare la costurile eligibile;
limitarea la cuantumul maxim al grantului;
reducerea rezultată din regula de nonprofit;
reducerea rezultată din punerea în aplicare necorespunzătoare sau din încălcarea altor obligații.
Este posibil ca granturile din partea UE să nu aibă drept scop sau efect producerea de profit în cadrul acțiunii. „Profitul” este definit ca excedentul sumei obținute în urma etapelor 1 și 2 plus veniturile totale ale acțiunii, față de costurile eligibile totale ale acțiunii.
În acest sens, în cazul înregistrării unui profit, Chafea are dreptul de a recupera procentajul de profit corespunzător contribuției UE la costurile eligibile suportate efectiv de către beneficiar(i) în scopul desfășurării acțiunii. Un partener (coordonator sau alt beneficiar) care solicită o contribuție din partea UE de ≤ 60 000 EUR este scutit de această prevedere.
O plată de prefinanțare care corespunde cu 20 % din cuantumul grantului va fi transferată coordonatorului în conformitate cu condițiile prevăzute în acordul de grant [articolul 16 alineatul (2)].
Coordonatorul va primi plata intermediară (plățile intermediare) în conformitate cu condițiile prevăzute în acordul de grant [articolul 16 alineatul (3)]. Scopul plății (plăților) intermediare este rambursarea costurilor eligibile suportate pentru punerea în aplicare a programului în perioada (perioadele) de raportare corespunzătoare.
Cuantumul total al prefinanțării și al plății (plăților) intermediare nu depășește 90 % din cuantumul maxim al grantului.
Chafea va stabili cuantumul plății soldului pe baza calculării cuantumului final al grantului și în conformitate cu condițiile prevăzute în acordul de grant.
În cazul în care cuantumul total al plăților anterioare este mai mare decât cuantumul final al grantului, plata soldului ia forma unei recuperări.
11.4. Garanția pentru prefinanțare
În eventualitatea în care capacitatea financiară a solicitantului nu este satisfăcătoare, se poate solicita o garanție pentru prefinanțare în cuantum de până la plata de prefinanțare, pentru a se limita riscurile financiare legate de plata prefinanțării.
Dacă este solicitată, garanția financiară, în EUR, trebuie furnizată de o bancă sau de o instituție financiară aprobată, stabilită în unul din statele membre ale Uniunii Europene. Cuantumurile blocate în conturi bancare nu sunt acceptate drept garanții financiare.
Garanția poate fi înlocuită de o garanție personală și solidară depusă de o parte terță sau printr-o garanție solidară a beneficiarilor acțiunii care sunt părți la același acord de grant.
Garantul trebuie să fie garant la prima solicitare și nu poate solicita Chafea să înainteze mai întâi acțiuni împotriva debitorului principal (mai exact, a beneficiarului în cauză).
Garanția pentru prefinanțare rămâne în vigoare în mod explicit până la plata soldului și, dacă plata soldului ia forma recuperării, timp de trei luni după notificarea notei de debit către un beneficiar.
Nu se vor solicita garanții pentru un beneficiar care primește o contribuție din partea UE de ≤ 60 000 EUR (granturi cu valoare mică).
Normele privind reproducerea grafică a emblemei europene se găsesc în Ghidul stilistic interinstituțional (20).
În plus, toate materialele vizuale produse în cadrul unui program de promovare cofinanțat de Uniunea Europeană trebuie să poarte semnătura „Enjoy, it’s from Europe”.
Orientările referitoare la utilizarea semnăturii, precum și toate fișierele grafice pot fi descărcate de pe pagina privind promovarea a site-ului Europa (21).
În sfârșit, toate materialele scrise, și anume broșurile, afișele, fluturașii, bannerele, panourile, publicitatea sub formă tipărită, articolele în ziare, paginile web (cu excepția obiectelor mici) ar trebui să includă o declinare a responsabilității în conformitate cu condițiile detaliate în acordul de grant, prin care să se explice că reprezintă opiniile autorului. Comisia Europeană/agenția nu acceptă nicio responsabilitate pentru potențialele utilizări ale informațiilor conținute în materialele respective.
12.2. De către Chafea/Comisie
Toate informațiile cu privire la granturile acordate pe durata unui exercițiu financiar trebuie să fie publicate pe un site internet al instituțiilor Uniunii Europene cel târziu la data de 30 iunie a anului care urmează exercițiului financiar în care au fost acordate granturile.
Chafea/Comisia va publica următoarele informații:
numele beneficiarului (entitate juridică);
adresa beneficiarului când acesta este o persoană juridică, regiunea când beneficiarul este o persoană fizică, astfel cum este definită la nivelul NUTS 2 (22) dacă el/ea își are domiciliul în UE sau o regiune de nivel echivalent dacă persoana este domiciliată în afara UE;
Răspunsul la o cerere de propuneri implică înregistrarea și prelucrarea datelor cu caracter personal (de exemplu numele, adresele și CV-urile persoanelor care participă la acțiunea cofinanțată). Aceste date vor fi prelucrate în conformitate cu Regulamentul (CE) nr. 45/2001 al Parlamentului European și al Consiliului (23) privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date. Cu excepția cazului în care este prevăzut altfel, întrebările și datele cu caracter personal solicitate sunt necesare pentru evaluarea propunerii în conformitate cu specificațiile cererii de propuneri și vor fi prelucrate doar în acest scop de agenția executivă/Comisie sau de către terți care acționează în numele și sub responsabilitatea agenției executive/Comisiei. Persoanele vizate pot fi informate în privința detaliilor suplimentare referitoare la operațiunile de prelucrare, la propriile drepturi și la modul în care acestea pot fi exercitate prin referirea la declarația de confidențialitate publicată pe portalul destinat participanților:
Propunerile pot fi depuse până la termenul stabilit în secțiunea 5, prin sistemul electronic de depunere a propunerilor, la adresa:
Nu este permisă nicio modificare a cererii după expirarea termenului-limită de depunere. Totuși, dacă este necesară clarificarea anumitor aspecte sau corectarea unor erori materiale, Comisia/agenția poate contacta solicitantul în acest scop pe parcursul procesului de evaluare (24).
http://ec.europa.eu/research/index.cfm?lg=ro&pg=enquiries
Pentru întrebări care nu sunt legate de TI, serviciul de asistență al Chafea este disponibil la: +352 4301 36611, adresă de e-mail: CHAFEA-AGRI-CALLS@ec.europa.eu în zilele lucrătoare în intervalele orare 9.30-12.00 și 14.00-17.00. Serviciul de asistență nu este disponibil la sfârșit de săptămână și în zilele de sărbători legale.
— Documente conexe:
Modelul de acord de grant;
Ghidul pentru solicitanți.
(3) Regulamentul de punere în aplicare (UE) 2015/1831 al Comisiei din 7 octombrie 2015 de stabilire a normelor de aplicare a Regulamentului (UE) nr. 1144/2014 al Parlamentului European și al Consiliului privind acțiunile de informare și promovare referitoare la produsele agricole puse în aplicare pe piața internă și în țările terțe (JO L 266, 13.10.2015, p. 14).
(6) Articolul 106 din Regulamentul financiar, precum și normele de aplicare a acestuia, mai exact Regulamentul (UE, Euratom) nr. 966/2012, precum și Regulamentul delegat (UE) nr. 1268/2012 al Comisiei, astfel cum au fost modificate ultima oară prin Regulamentul (UE) 2015/1929 și, respectiv, prin Regulamentul delegat (UE) 2015/2462 al Comisiei.
(7) JO C 316, 27.11.1995, p. 48.
(8) JO C 195, 25.6.1997, p. 1.
(9) Decizia-cadru 2003/568/JAI a Consiliului din 22 iulie 2003 privind combaterea corupției în sectorul privat (JO L 192, 31.7.2003, p. 54).
(11) Directiva 2005/60/CE a Parlamentului European și a Consiliului din 26 octombrie 2005 privind prevenirea utilizării sistemului financiar în scopul spălării banilor și finanțării terorismului (JO L 309, 25.11.2005, p. 15).
(12) Decizia-cadru 2002/475/JAI a Consiliului din 13 iunie 2002 privind combaterea terorismului (JO L 164, 22.6.2002, p. 3).
(13) Directiva 2011/36/UE a Parlamentului European și a Consiliului din 5 aprilie 2011 privind prevenirea și combaterea traficului de persoane și protejarea victimelor acestuia, precum și de înlocuire a Deciziei-cadru 2002/629/JAI a Consiliului (JO L 101, 15.4.2011, p. 1).
(14) Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1).
(15) Decizia de punere în aplicare C(2015) 6852 a Comisiei din 13 octombrie 2015.
(16) Regulamentul (UE, Euratom) nr. 966/2012 și Regulamentul delegat (UE) nr. 1268/2012, în vigoare astfel cum au fost modificate ultima oară prin Regulamentul (UE, Euratom) 2015/1929 și, respectiv, prin Regulamentul delegat (UE) 2015/2462.
(17) Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (JO L 94, 28.3.2014, p. 65).
(18) Solicitantul trebuie să țină seama de faptul că, în cazul în care primește un grant de funcționare, costurile indirecte nu sunt eligibile.
(19) La data publicării prezentei cereri de propuneri: Grecia și Cipru.
(20) http://publications.europa.eu/code/ro/ro-5000100.htm
(21) http://ec.europa.eu/agriculture/promotion/index_en.htm
(22) JO L 39, 10.2.2007, p, 1.
(23) Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).
(24) Articolul 96 din Regulamentul financiar.

References: articolul 131
 articolul 7
 articolul 1
 articolul 7
 articolul 7
 articolul 1
 articolul 5
 articolul 106
 articolul 3
 articolul 1
 articolul 1
 articolul 3
 articolul 2
 articolul 107
 articolul 106
 articolul 2
 articolul 3
 articolul 6
 articolul 6
 articolul 6
 Articolul 106
 Articolul 96